Document ID: 32006R1237

NARIADENIE KOMISIE (ES) č. 1237/2006
zo 16. augusta 2006,
ktorým sa stanovuje prideľovací koeficient, ktorý sa má uplatniť v rámci colnej subkvóty III bežnej pšenice, okrem pšenice vysokej kvality, ustanovený nariadením (ES) č. 2375/2002
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 1784/2003 z 29. septembra 2003 o spoločnej organizácii trhu s obilninami (1),
so zreteľom na nariadenie Komisie (ES) č. 2375/2002 z 27. decembra 2002, ktorým sa otvára a ustanovuje správa colných kvót Spoločenstva pre bežnú pšenicu z tretích krajín, okrem pšenice vysokej kvality, a ktoré stanovuje výnimku z nariadenia Rady (EHS) č. 1766/92 (2), a najmä na jeho článok 5 ods. 3,
keďže:
(1)
Nariadením (ES) č. 2375/2002 sa otvorila ročná colná kvóta 2 988 387 ton bežnej pšenice, okrem pšenice vysokej kvality. Táto kvóta je rozdelená na tri subkvóty.
(2)
V článku 3 ods. 3 nariadenia (ES) č. 2375/2002 sa stanovil objem subkvóty III (poradové číslo 09.4125) na 597 991 ton na obdobie od 1. júla do 30. septembra 2006.
(3)
Objemy požadované do pondelka 14. august 2006 do 13:00 hod. bruselského času, v súlade s článkom 5 ods. 1 nariadenia (ES) č. 2375/2002, prekračujú objemy, ktoré sú k dispozícii. Je preto potrebné stanoviť, do akej miery sa môžu povolenia vydávať, pričom sa stanoví prideľovací koeficient, ktorý sa má uplatňovať na požadované objemy,
PRIJALA TOTO NARIADENIE:
Článok 1
Každej žiadosti o dovozné povolenie pre subkvótu III bežnej pšenice, okrem pšenice vysokej kvality, podanej do pondelka 14. august 2006 do 13:00 hod. bruselského času a doručenej Komisii v súlade s článkom 5 ods. 1 a 2 nariadenia (ES) č. 2375/2002, sa vyhovuje vo výške 83,57528 % požadovaných množstiev.
Článok 2
Toto nariadenie nadobúda účinnosť 17. augusta 2006.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 16. augusta 2006

Labels: 3
17
5